Okuggyamu olubuto, kuba kuggyamu kanuunu oba omwana abeera atondeddwa mu lubuto nga tekannaba kufuluma nnabaana. Okuggyamu olubuto kukolebwa mu bugenderevu naye ng'ate wayinza okubaawo embeera we kiyinza okubaawo mu butali bugenderevu. Ekikolwa kino, ky'ekyo ekikolebwa okusindiikiriza olubuto okuvaamu. Amawanga agasinga mu nsi tegakkiriza bantu kuggyamu mbuto naye ng'ate waliwo amawanga agakkiriza ensonga eno. Okuggyamu embuto bwe kwakkirizibwa gavumenti mu nsi ezaakulaakulana, kati waliwo eddagala eriziyiza okufuna embuto wamu n’okubaawo obujjanjabi obutuukana n’omutindo wamu n’okulongosa abakyala nga baggyeemu embuto. Ekikolwa ky'okuggyamu embuto kya mutawaanya nnyo. Ekikolwa kino kiviirako abantu abasukka mu mitwalo ena mu kasanvu okufa ate ng'abantu abawera obukkadde butaano baweebwa ebitanda buli mwaka. Ekitongole ky’ebyobulamu mu nsi Yonna kisemba nti abakyala bonna bakkirizibwe okuggyamu embuto mu ngeri etabokosa era kibeere nga kikolebwa mu bifo ebikakasiddwa.